CELEX: C2005/106/29
Language: lv
Date: 2005-04-30 00:00:00
Title: lieta C-69/05: Prasība pret Luksemburgas Lielhercogisti, ko Eiropas Kopienu Komisija iesniedza 2005. gada 11. februārī

30.4.2005   
            
            
               LV
            
            
               Eiropas Savienības Oficiālais Vēstnesis
            
            
               C 106/15
            
         Prasība pret Luksemburgas Lielhercogisti, ko Eiropas Kopienu Komisija iesniedza 2005. gada 11. februārī
   (lieta C-69/05)
   (2005/C 106/29)
   tiesvedības valoda — franču
   Eiropas Kopienu Tiesā 2005. gada 11. februārī izskatīšanai ir iesniegta prasība pret Luksemburgas Lielhercogisti, ko cēla Eiropas Kopienu Komisija, kuru pārstāv Florence Clotuche-Duvieusart un Agnieszka Stobiecka-Kuik, pārstāves, kas norādīja adresi Luksemburgā.
   Prasītājas prasījumi Tiesai ir šādi:
   
               1)
            
            
               atzīt, ka, neiesniedzot līdz 2001. gada 1. jūlijam un ne vēlāk kā līdz 2002. gada 30. jūnijam gada pārskatus par visām pastāvošām valsts atbalstu shēmām lauksaimniecības nozarē 2000. un 2001. gadā, Luksemburgas Lielhercogiste nav izpildījusi pienākumus, ko tai uzliek EK līguma 88. panta 1. punkts un 21. pants Padomes Regulā (EK) Nr. 659/1999, ar ko nosaka sīki izstrādātus noteikumus EK līguma 93. panta (šobrīd EK līguma 88. pants) piemērošanai (1), ko ievieš ar Kopienas pamatnostādnēm attiecībā uz valsts atbalstiem lauksaimniecības nozarē (2000/C/28/02);
            
         
               2)
            
            
               piespriest Luksemburgas Lielhercogistei atlīdzināt izdevumus.
            
         Pamati un galvenie argumenti
   Padomes Regulas (EK) Nr. 659/1999, ar ko nosaka sīki izstrādātus noteikumus EK līguma 93. panta (šobrīd EK līguma 88. pants) piemērošanai, 21. panta 1. punkts nosaka, ka “dalībvalstis iesniedz Komisijai gada pārskatus par visām pastāvošām atbalstu shēmām, attiecībā uz kurām ar nosacītu lēmumu [..] nav uzlikti īpaši paziņošanas pienākumi.” Šo pārskatu paziņošanu lauksaimniecības nozarē regulē “Kopienas pamatnostādnes attiecībā uz valsts atbalstiem lauksaimniecības nozarē” (2000/C/28/02), kas precizē, ka “vienkāršu pārskatu par visām atbalstu shēmām lauksaimniecības nozarē iesaistītajā dalībvalstī Komisijai pirmo reizi iesniedz līdz 2001. gada 1. jūlijam un turpmāk ne vēlāk kā līdz katra gada 30. jūnijam.” Pamatnostādnes valsts atbalstu jomā, ko valsts pieņem kā lietderīgus pasākumus, Eiropas Kopienu Tiesas judikatūra ir atzinusi par saistošām. Luksemburgas Lielhercogiste ir pieņēmusi pamatnostādnes attiecībā uz valsts atbalstiem lauksaimniecības nozarē, tāpēc ka tā nekad nav rakstveidā cēlusi iebildumus par lietderīgajiem pasākumiem, ko satur šīs pamatnostādnes. Līdz ar to, neiesniedzot attiecīgos pārskatus ne par 2000., ne par 2001. gadu, Luksemburgas Lielhercogiste nav izpildījusi savus pienākumus.
   
      (1)  OV L 83, 27.03.1999., 1. lpp.